ร.13 พัน.1 อุดรธานี จัดกำลังพลออกรับซื้อไข่ไก่ ช่วยเหลือเกษตรกร
พันโท เศรษฐสิทธิ์ พวงบานเย็น ผู้บังคับกองพันทหารราบที่ 1 กรมทหารราบที่ 13  อนุมัติให้เจ้าหน้าที่ตอนสูทกรรมของกองพันทหารราบที่ 1 กรมทหารราบที่ 13 ออกดำเนินการจัดซื้อผลผลิตทางการเกษตร เพื่อเป็นการช่วยเหลือเกษตรกรในพื้นที่จังหวัดอุดรธานี  ในห้วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อยู่เป็นประจำทุกสัปดาห์โดยครั้งนี้ไปที่สวนของนายชัชชัย รักษาภักดี ณ บ้านหนองตะไก้ หมู่ที่ 12 ตำบลหนองไผ่ อำเภอเมือง จังหวัดอุดรธานี โดยได้จัดซื้อไข่ไก่เพื่อนำมาประกอบอาหารให้กับทหารกองประจำการของหน่วยได้รับประทานจากการที่เจ้าหน้าที่ของกองพันทหารราบที่ 1 กรมทหารราบที่ 13 ได้ออกไปจัดซื้อผลผลิตทางการเกษตรนั้น ทำให้เกษตรกรผู้เลี้ยงไก่ไข่มีความรู้สึกยินดีเป็นอย่างมาก ที่หน่วยงานทหารได้เข้ามาช่วยเหลือและสนับสนุนการจัดซื้อไข่ไก่จากเกษตรกร ในห้วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)